Kutsusin saemehe appi. Ise lõikan oksalõikuriga jämedamaid oksi või panen võsalõikuri mürisema ja niidan sellega peenemat võsa. Külamees saeb ja sikutab jõkke vajunud toomingaid või kobraste näritud sarapuid ja saab sealt enda jaoks isegi küttepuid. Kaldal on mitmeid ärakuivanud noori saari. Neil on tõbi kallal. Vanemad saared on terved, aga mõned alla 10 cm läbimõõduga noored puud kuivavad ja ajavad koore maha. Ka lääpa vajunud leppi saeme vähemaks.  Suurvesi on käinud kaugel üle kallaste ja kandnud endaga kaasa igasuguseid ronte ja tõuganud kaldapuid viltu. Püüame sasipuntras nüüd korda luua.